
REFERAT DE APROBARE 
privind rectificarea bugetului de venituri și cheltuieli pe anul 2025
 al Direcției de Asistență Socială 





Măsurile de sprijin acordate în baza art.51 alin.(1) din Legea nr.272/2004 privind protecția și promovarea drepturilor copilului, republicată, cu modificările și completările ulterioare care prevede dreptul copilului de a primi o educaţie care să îi permită dezvoltarea, în condiţii nediscriminatorii, a aptitudinilor şi personalităţii sale și în baza art. 66 alin (1) din Legea nr.292/2011 a asistenței sociale, cu modificările și completările ulterioare, prin care statul asigură protecţia copilului şi garantează respectarea tuturor drepturilor sale prin activitatea specifică realizată de autorităţile/instituţiile publice cu atribuţii în domeniu, urmăresc accesul tuturor copiilor la educație și prevenirea abandonului școlar.
În sprijinirea elevilor din municipiul Drobeta Turnu Severin în parcurgerea procesului instructiv-educativ, Primăria municipiului Drobeta Turnu Severin, prin Direcția de Asistență Socială, acordă acestora pentru anul școlar 2025-2026, câte un pachet cu rechizite școlare, tuturor copiilor din clasele primare, precum și copiilor din familii defavorizate, înscriși în clasele gimnaziale din unitățile școlare din Drobeta Turnu Severin.
Bugetul de venituri și cheltuieli pe anul 2025 al Direcției de Asistență Socială, fundamentat conform prevederilor Legii 273/2006 privind Finanțele Publice Locale, cu modificările și completările ulterioare și a Legii bugetului de stat pe anul 2025 nr. 9/2025, nu a cuprins cheltuielile privind acordarea acestor rechizite școlare, motiv pentru care se impune suplimentarea acestuia.
[bookmark: _GoBack]Față de cele prezentate supunem spre dezbatere și aprobare Consiulului Local al municipiului Drobeta Turnu Severin, Proiectul de hotărâre privind rectificarea Bugetului de venituri și cheltuieli pe anul 2025 al Direcției de Asistență Socială Drobeta Turnu Severin, conform Anexei.

